11 ผู้เล่นในใจของผมนั่นหรอ? By สินทวีชัย
สมาคมกีฬาฟุตบอลแห่งประเทศไทย ได้กำหนดเกมอุ่นเครื่องในช่วงฟีฟ่าเดย์ของทีมชาติไทย ในเดือนตุลาคม 2561 โดยนัดแรกจะบุกไปเยือน ฮ่องกง ในวันที่ 11 ต.ค. ที่สนามมงก๊ก สเตเดียม ก่อนที่ในวันที่ 14 ต.ค. จะกลับมาเล่นในบ้านพบกับ ทีมชาติตรินิแดด แอนด์ โตเบโก ทีมดังแห่งโซนคอนคาเคฟ ช่อง 32 ไทยรัฐทีวีถ่ายทอดสดทั้งสองเกม,สำหรับเกมนัดที่ 2 กับ ตรินิแดด สมาคมกีฬาฟุตบอลฯ มีแผนเตรียมจัดแมตช์เกียรติยศอำลาทีมชาติไทย เพื่อเป็นเกียรติให้กับ สินทวีชัย หทัยรัตนกุล ที่ทุ่มเทเสียสละ รับใช้ทีมชาติมายาวนานกว่า 14 ปี ลงสนามไปเป็นเกมอย่างทางการทั้งหมด 78 เกม,ทีมข่าวไทยรัฐทีวี มีโอกาสสัมภาษณ์ จุดเริ่มต้นกว่าจะเป็น สินทวีชัย ในทุกวันนี้ รวมไปถึงถาม 11 ผู้เล่นไทย ในใจที่เก่งที่สุดสำหรับ ทีมสินทวีชัย จะมีใครบ้าง ?,TR_NEWS: ติดทีมชาติมา 14 ปี เล่นร่วมกับหลายเจเนอเรชั่น ขอถามโค้ชและนักเตะที่เก่งในสายตาพี่ตี๋ครับ,สินทวีชัย : โค้ชและนักเตะที่เก่งในใจผมนั่นหรอ ? โค้ชปีเตอร์ วิธ & ปีเตอร์ รีด,โค้ชนี่ผมให้เป็นเบอร์ 1 เลย คือ ปีเตอร์ วิธ ผมว่าเค้า จิตวิทยาดี กระตุ้นดี และแก้เกมตอนพักครึ่งดีนะ เค้า (ปีเตอร์ วิธ) เคยตะโกนด่าผม ตอนขว้างออกบอลไม่ดีว่า ออกบอลแบบนี้เหมือนโยนบอลให้เด็กเล่นเลย ผมจำได้แม่นเลยตั้งแต่วันนั้น แต่ผมได้อะไรเยอะนะกับเค้า ส่วนอีกคนผมยกให้ ปีเตอร์ รีด แม้เค้าจะมีผลงานไม่ดีเท่าไรกับทีมชาติ แต่ปีเตอร์ รีด เป็นโค้ชศิลปิน ได้ใจเด็ก มีอยู่ครั้งนึงเราไปซ้อมสนามราชมังฯ แต่มีคนมาใช้สนามไม่ให้เราซ้อม เค้าคงคิดในใจว่าเฮ้ยนี่ทีมชาตินะ… สุดท้ายเค้าบอกว่า งั้นกลับเถอะไม่ต้องซ้อม,TR_NEWS: ก่อนเลือกนักเตะ ระบบการเล่นแบบไหนดีครับพี่ ?,สินทวีชัย: ส่วนแผนการเล่นในใจ ผมขอเลือกระบบ 4-4-2 สมัยก่อนระบบนี้บุกมันครับ,สินทวีชัย : ผู้รักษาประตู แน่นอนทีมสินทวีชัย ประตูก็คงเป็นผมครับ (หัวเราะ),แบ็กซ้าย ผมยกให้ ดุสิต เฉลิมแสน เคยเล่นด้วยกัน พี่โอ่งเป็นคนเล่นบอลฉลาดมาก เอาตัวรอดเก่งเวลาใครเข้ามาแย่ง แถมช่วงท้ายๆ ที่พี่แกเล่นทีมชาติ ไม่ค่อยได้ซ้อม แต่สุดท้าย ปีเตอร์ วิธ ก็ต้องให้แกลงเล่น ที่สำคัญลงแล้วดันเล่นดีกว่าพวกที่ซ้อมๆ ซะอีก (หัวเราะ),คู่เซนเตอร์ (คิดแป๊บ) คนแรกเลยผมยกให้ นที ทองสุกแก้ว แม้ผมไม่เคยเล่นด้วย หรือเจอกันฝ่ายตรงข้าม แต่ชอบส่วนตัวที่ดูจากทีวี มีการอ่านเกมที่เก่ง และยังมีภาวะผู้นำสูงมาก,เซนเตอร์ อีกคนผมเลือก รุ่งโรจน์ สว่างศรี ผมว่าคนนี้ถ้าไม่เจ็บคงมีเงินเดือนเป็นล้านแล้วสมัยนี้ สบายใจถ้ามีพี่ เค้า (รุ่งโรจน์) ยืนคุมแนวรับ เป็นคนมีภาวะผู้นำสูง และยังเป็นกองหลังที่จ่ายบอลบุกออกซ้ายขวาในการเล่นเกมรุกที่ดีมากที่สุดคนหนึ่งเลย,แบ็กขวา ต้อง สุรีย์ สุขะ คนนี้เล่นกันมาตั้งแต่สมัย 14-15 ปี คนบ้านเดียวกันจังหวัดสกลนคร ผมยกให้เค้าเป็น อัจฉริยะ เลยนะครับ ยิ่งตอนพีค เล่นเกมรุกได้สะใจ เกมรับก็ดีมากๆ ที่สำคัญเราสนิทกันด้วย,ปีกขวา ผมขอให้เป็น น้าเทิด เทิดศักดิ์ ใจมั่น ได้ไหม เพราะมีหลายคนที่อยากวางไว้เป็นมิดฟิลด์ตรงกลาง น้าเทิดนี่คุมเกมดีมาก ฉลาดจ่ายบอลให้เพื่อนเล่นง่าย และมีทีเด็ดที่ฟรีคิกด้วยครับ,ปีกซ้าย ต้อง อุ้ม ธีราทร บุญมาทัน อุ้มเปิดบอลดีมาก เป็นนักเตะดุดัน ก้าวร้าวในเกมฟุตบอล ที่แสดงออกว่าต้องการชัยชนะ ตรงนี้แหละจุดเด่นของทีมผมต้องมี,มิดฟิลด์ตรงกลาง ผมเลือก เจ ชนาธิป สรงกระสินธ์ นี่คือนักเตะที่มีความสามารถดีที่สุดคหนึ่งที่ผมเคยเล่นด้วย เค้าเลี้ยงกินตัวได้ เล่นบอลได้ทั้งสองเท้าและมีสปีดที่ดีด้วย แน่นอนทุกทีมต้องการนักเตะแบบนี้,มิดฟิลด์ตรงกลางอีกคน ผมเลือก ดัสกร ทองเหลา ครับ โก้เป็นนักเตะเทคนิคดี ใจถึง จ่ายบอลดี และการจ่ายบอลแบบคิลเลอร์พาส ให้กองหน้าทำประตูได้ดี,กองหน้า คนแรก มุ้ย ธีรศิลป์ แดงดา ผมว่ามุ้ยเป็นกองหน้าครบเครื่อง เก็บบอลได้ดี อาจจะพูดน้อยๆ แต่มุ้ยเป็นนักฟุตบอลที่ทัศนคติดีมากๆ นั่นคือคุณสมบัติที่ดีครับ,กองหน้า อีกคน คือ พี่ซิโก้ เกียรติศักดิ์ เสนาเมือง ผมทันเล่นด้วยในช่วงปลายๆ ครับ พี่โก้ มีร่างกายที่แข็งแกร่ง เป็นคนวินัยดีมาก นอนตั้งแต่ 3 ทุ่ม ลงไปสนามเหมือนมีโค้ชลงไปด้วย มีบารมีชื่อเสียง และมีความเป็นผู้นำสูงมากให้กับเพื่อนๆ ร่วมทีม,TR_NEWS : มีตัวสำรองในใจไหมครับ 3 คน,สินทวีชัย : เอ่อ… ตำแหน่งไหนก็ได้เหรอ…,คนแรก ต้อง พิภพ อ่อนโม้ ครับ นี่คือศูนย์หน้าที่เข้าฮอสเก่งมาก ที่สำคัญตัวเล็กแต่เก็บบอลดีมากครับ,คนที่ 2 ผมเลือก ทริสตอง โด เพราะเป็นนักเตะจอมฟิต บู๊ดีครับ,คนที่ 3 ผมเลือกไอดอลผมตอนเด็กครับ พี่ชัยยง ขำเปี่ยม นี่เป็นต้นแบบที่ทำให้ผมฝันอยากเป็นนักฟุตบอลทีมชาติไทยครับ.,โบโบ้ เกริกชัย คุณโฑ เรียบเรียง
สมาคมกีฬาฟุตบอลแห่งประเทศไทย ได้กำหนดเกมอุ่นเครื่องในช่วงฟีฟ่าเดย์ของทีมชาติไทย ในเดือนตุลาคม 2561 โดยนัดแรกจะบุกไปเยือน ฮ่องกง และเปิดบ้านพบทีมชาติตรินิแดด แอนด์ โตเบโก
เกริกชัย คุณโฑ,สินทวีชัย หทัยรัตนกุล,ข้างศึก,ทีมชาติไทย